Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1082

1. számú melléklet Külsõ meghatározottságok – a droghelyzet nemzetközi vonatkozásai A kábítószer-ellenõrzés A nemzetközi kábítószer-ellenõrzésnek két alapvetõ célja és feladata van. Egyrészt a nemzetközi kábítószer-egyezmények hatálya alá esõ, ellenõrzés alatt álló kábítószerek és pszichotróp anyagok gyógyászati és kutatási felhasználásának maradéktalan biztosítása, másrészt annak biztosítása, hogy az ezen anyagok ellenõrzésére alkalmazott módszerek és szabályozások összhangban legyenek a hatósági gyógyszer-ellenõrzési rendszerrel. Biztosítani kell tehát a gyógyszerként használt kábítószerek és pszichotróp anyagok (elsõsorban a fájdalomcsillapítók) bürokráciamenteshozzáférhetõségét,ésmegkellvizsgálnimáskábítószerekgyógyászatialkalmazásánaklehetõségét is. Hatékony eszközökkel kell ugyanakkor fellépni az ellenõrzés alatt álló kábítószerek és pszichotróp anyagok illegális útra való eltérítésének megakadályozásáért, az ellenõrzés alatt álló kábítószerek illegális termelésének, kereskedelmének és használatának visszaszorításáért. A Nemzeti Drogstratégia e két párhuzamos, részben egymást erõsítõ, részben egymással ellentétes szempontot a nagyobb társadalmi érdek elvét követve érvényesíti. Mindeközben figyelemmel van a terjesztés és kereskedelem új, nehezen ellenõrizhetõ és igen hatékonyan mûködõ formáinak ellenõrzésére is (pl. az ún. párhuzamos piacok vagy az internetalapú „gyógyszertárak” terjedése), melyek mindkét területet együttesen érintik, s egyre komolyabb veszélyt jelentenek. Ezen újszerû és nagy társadalmi veszélyt jelentõ mechanizmusokkal szemben innovatív beavatkozásokat kell kialakítani. Döntõ fontosságú, hogy a két illegális tevékenységgel szembeni ellenõrzési rendszert a kábítószer-rendészeti és gyógyszer-ellenõrzési hatóságok együttesen és koordináltan alakítsák ki. A nemzetközi kábítószer-kereskedelem A XX. század második felében a kereskedelmi termékek piacávalegyütt a kábítószerpiacis globálisméreteket öltött, az egész világot átszövik az illegális drogkereskedelmi útvonalak. Bár a legtöbb kábítószer elõállítása nem igényel különösebb szaktudást és anyagi forrást, az Európai Bizottság 2009-es tanulmánya beszámol arról, hogy az árak jelentõs mértékben nõnek mialatt a kábítószer a termelõtõl eljut a fogyasztóig. A terjesztõi lánc közepén álló nagykereskedõk dolgoznak a legnagyobb árréssel, amit nyilvánvalóan a magas kockázat is indokol. Egyes drogok termelése speciális régiókhoz kötõdik, míg más drogok gyakorlatilag bárhol elõállíthatók.Az elõbbi csoportba tartozik az ópium, amely az ópiummák gubójából kinyert gyanta. Az ópiummák termõterületei különféle geopolitikai tényezõk miatt többször is megváltoztak, és ez a piac, valamint a kereskedelmi útvonalak átrendezõdéséhez vezetett. Jelenleg a heroint elsõsorban két útvonalon szállítják Európába, az egyik a volt szovjet utódállamokon halad keresztül, míg a másik Törökországot és a Balkánt szeli át. A kokaint a kokacserje levelébõl állítják elõ. A kokatermesztés központja elsõsorban Kolumbia, másodsorban Peru és Bolívia. A kokaint a Karib-térségen és Mexikón keresztül csempészik az Egyesült Államokba, az Atlanti-óceánon és Nyugat-Afrikán át pedig Európába. A kokain világpiaci ára az elmúlt évtizedekben jelentõsen csökkent, ami – tekintve az ugyanebben az idõszakban bekövetkezett inflációt – az illegális hozzáférhetõség jelentõs növekedését feltételezi. A szinte bárhol elõállítható drogokra példa a kannabisz, amit az ENSZ becslései szerint mintegy 170 országban termesztenek. Nyugat-Európát elsõsorban a marokkói kannabisztermesztõk látták el, az elmúlt évtizedben azonban jelentõsen megnõtt az Európában beltéri módszerrel termesztett marihuána részesedése a piacból. Az amfetamin típusú stimulánsok (ATS) termelését szintén nem lehet egyetlen régióhoz kötni, elõállításuk azonban kevesebb országra korlátozódik, mint a kannabiszé. A legjelentõsebb termelõ országok közé tarozik Hollandia az MDMA (ecstasy), Oroszország az amfetamin és Myanmar a metamfetamin tekintetében. A nemzetközi drogkontrollrendszer kialakulása A nemzetközi drogkontrollrendszer kiépítésében az Amerikai Egyesült Államok játszott vezetõ szerepet, amely sokoldalú (multilaterális) diplomáciai együttmûködések kialakításával próbált gátat vetni a brit indokínai ópiumkereskedelemnek. A kábítószer-kereskedelem kontrollját szolgáló elsõ nemzetközi egyezményt 1909-ben Sanghaiban írták alá a Nemzetközi Ópium Bizottságban részt vevõ államok, köztük az Osztrák–Magyar Monarchia is. A résztvevõk megállapodtak abban, hogy az ópium fogyasztását gyógyászati célokra kell korlátozni, a nem gyógyászati felhasználást pedig a kínálat fokozatos csökkentésével kell megszüntetni. 1912-ben Hágában fektették le a Nemzetközi Ópium Egyezményt, amelyben az aláíró felek kötelezettséget vállaltak az ópium termelésében és kereskedelmében részt vevõ vállalkozások ellenõrzésére. Az egyezményt ekkor csupán 12 állam hagyta jóvá, azonban 1919-ben beépítették azt a versailles-i szerzõdésbe is, így a drogkontroll globális jelentõségûvé vált. 1925-ben a Népszövetség genfi konferenciáján az egyezményt módosították, ekkor Egyiptom kezdeményezésére a kannabiszt is hozzáadták a kontrollált anyagok listájához. 1931-ben Genfben a Népszövetség elfogadta a „Kábítószerek elõállításának korlátozásáról és forgalmazásának szabályozásáról szóló egyezményt”, amely maximalizálta az egyes országok által megtermelhetõ ópium mennyiségét. Fordulatot jelentett az 1936-ban szintén Genfben aláírt „Egyezmény a veszélyeskábítószerekillegáliskereskedelménekelfojtásáról”,amely az eddigi szerzõdésekkelszemben már nem a legális kereskedelem korlátozásáról, hanem az illegális kereskedelem elleni harcról szólt. A második világháború után az Egyesült Nemzetek Szervezetének keretein belül folytatódott a drogkontrollrendszer fejlõdése. Az ENSZ közgyûlésén 1961-ben 73 állam képviselõjeírta alá az Egységes KábítószerEgyezményt,6 amely 116 kábítószert vont kontroll alá, négy jegyzékbe sorolva ezeket attól függõen, hogy az Egészségügyi Világszervezet (WHO) becslése szerint mekkora a visszaélési (abúzus-)kockázatuk és a gyógyászati hasznuk (a gyógyszerkészítményekben megjelenõ hatóanyagtartalom szempontjából). Az aláíró felek kötelezték magukat arra, hogy ezen anyagokillegáliselõállításánakés kereskedelménekmegszüntetéséretörekszenek.Az egyezmény ezt a célt elsõsorban a drogok alapanyagául szolgáló növények kiirtásán keresztül próbálta elérni (a kokalevél esetében 25, az ópiummák esetében 15 év alatt). Az egyezményt 1971-ben a pszichotróp anyagokról szóló konvencióval7 egészítették ki, amely 111 pszichotróp anyagot vont ellenõrzés alá. Az 1988-as Kábítószerek és Pszichotróp Anyagok Tiltott Forgalmazása Elleni Egyezmény8 meghatározta a kábítószerek és pszichotróp anyagok gyártásában gyakran használt ún. prekurzoranyagok listáját. Ez volt ezenkívül az elsõ egyezmény, amely kimondottan büntetni rendelte a kábítószerek személyes használat céljából való tartását, amennyiben az adott állam számára ez szükséges a kereskedelem elleni harchoz, illetve ha összeegyeztethetõ az alkotmányos alapelvekkel. Hazánk mindhárom nemzetközi egyezményhez csatlakozott. 6 Kihirdette az 1965. évi 4. törvényerejû rendelet. 7 Kihirdette az 1979. évi 25. törvényerejû rendelet.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes